Geografija Italije
Geografija Italije uključuje skup svih fizičko-geografskih elemenata Italije. Italija, čija se teritorija uglavnom poklapa sa istoimenom geografskom regijom, nalazi se u Južnoj Evropi i obuhvata dugačko italijansko poluostrvo kroz koje se protežu Apenini, južnu stranu Alpa, veliku ravnicu Padske doline i neke ostrva uključujući Siciliju i Sardiniju. Dva od tri Pelagijska ostrva (Lampedusa i Lampione) geografski pripadaju afričkom kontinentu. Cjelokupna teritorija Italija je dio sjeverne hemisfere. Ukupna površina Italije je 301.230 km2 od čega je 294.020 km2 (97,6 %) kopno a 7.210 km2 (2,4 %) vodene površine. Leži između 35. i 47. stepena sjeverne geografske širine i 6. i 19. stepena istočne geografske dužine. Italijanska geografska regija, u svom tradicionalnom i najšire prihvaćenom obimu, ima površinu od približno 324.000 km2 što je veće od površine cijele Republike Italije. Italijanska geografska regija također uključuje teritorije koje su suvereni dijelovi Hrvatske, Francuske, Slovenije i Švicarske, kao i četiri male nezavisne države Kneževinu Monako, Malte, San Marino i Vatikan.